બેંગ્લોર, 30 ઑક્ટોબરઃઇંગ્લેન્ડના માઇકલ રસેલને હરાવીને વિશ્વ બિલિયર્ડ્સ ચેમ્પિયનશિપ જીતનાર પકંજ અડવાણીએ કહ્યું છે કે તે આ ખિતાબ જીતીને ખુશીની લાગણી અનુભવી રહ્યાં છે અને પોતાના નિર્ણય પર તેમને ગર્વ છે. નોંધનીય છે કે પંકજ વિશ્વકક્ષાએ બિલિયર્ડ્સ અને સ્નૂકર બન્નેમાં ભાગ લે છે. તેથી તેમને વિશ્વ બિલિયર્ડ્સ અને ચીનમાં આંતરરાષ્ટ્રીય સ્નૂકર ચેમ્પિયનશિપ બન્નેમાંથી કોઇ એકમાં ભાગ લેવાનો હતો. પંકજે બિલિયર્ડ્સ ચેમ્પિયનશિપમાં ભાગ લીધો અને ખિતાબ જીતવામાં સફળતાં મેળવી.